
A-nxius  et  securus  ad  hanc  commentationem  scriben- 
dam aggressus  sum.  Quid  enim  metuat  is,  qui  de  re 
est  dicturus,  quae,  quamvis  ad  medicam  et  scientiam 
et  artem  proxime  pertineat,  semper  tamen  a medicis 
tantum  non  omnibus  neglecta  iacuit  atque  etiamnunc 
meet?  Atqui  quum  medici  soli  iudicium  de  opusculo 
meo  ferre  possint,  non  est  sane  quod  me  vexet,  quo- 
niam certo  scio,  illos  non  fore  severos  judices,  qui  ne 
fugitivo  quidem  oculo  hasce  pagellas  inspexerint.  Et 
si  qui  sunt  ex  amicis,  qui  quae  scripserim  perlegant, 
lii  nisi  amice  indicare  non  poterunt. 

Attamen  si  reputo,  scribendae  dissertationis  offi- 
cium mihi  esse  eo  impositum,  ut  palam  ostendam  et 
quo  hucusque  in  litteris  addiscendis  progressus  sim, 
et  quid  in  posterum  de  me  sperare  liceat;  si  memini 
me  hanc  rem  accuratius  tranctandam  elegisse  non  alio- 
rum, sed  mea  ipsius  caussa;  si  denique  eo  adductum 
me  video,  ut  repetere  cogar,  quas  in  aliis  semper 
deriseram,  miseras  cantilenas  de  rei  summa  difficultate 
et  de  temporis  angustiis  et  de  fine  ipso  saepius  mu- 
tato : — quo,  quaeso,  animo  hoc  opusculum  edere  pos- 
sum, qui  mihimet  ipsi  neutiquam  satisfecerim? 

- Ex  quo  enim  animum  applicavi  ad  medicas  litteras 
diligentius  cognoscendas,  summo  studio  eam  partem 
amplexus  sum,  quae  versatur  in  describendis  morbis 
animi.  Cui  rei,  quam  initio  animi  explendi  caussa  et  com- 
periendi cupiditate  adductus  attigeram,  sed  cuius  sum- 
mam et  gravitatem  et  utilitatem  mox  perspexi,  quum 
in  dies  maiorem  operam  navarem,  fieri  non  potuit  quin 

dubius  fluctuarem  quum  viderem , medicos  doctissimos 
et  harum  rerum  experientia  celeberrimos  inter  se  dis- 
sentire ita,  ut  plane  diverso  modo  explicent  hos  mor- 
bos, unde  oriantur  et  quomodo  solvantur  et  quam  cu- 
rationem desidergnt.  Omnibus  autem  opinionibus , quae 
his  de  rebus  prolatae  sunt,  veri  quid  subesse,  nemo 
est  qui  infitias  ibit;  sed  quae  tandem  sit  verissima 
atque  omnibus  numeris  absoluta,  difficillimum  est  diiu- 
dicatu. 

Quos  dubitationis  aculeos  ex  magna  parte  mihi 
evulsit  Anthropologiae  studium  sincerius.  Hinc  enim 
cognovi,  quantopere  vituperandi  sint  medici  ii,  qui  in. 
morbis  et  explicandis  et  curandis  nil  spectent  nisi  cor- 
poris conditionem  ab  externarum  rerum  vi  noxia  mu- 
tatam, posthabito  commercio  illo,  quo  animus  et  cum 
corpore  et  cum  rebus  externis  et  cum  aliorum  hominum 
animis  coniungitur.  Quod  quasi  connubium  quantum 
valeat  ad  corporis  sanitatem  tam  servandam  quam 
pervertendam  aut  restituendam,  quo  facilius  unus- 
quisque in  se  ipso  experiri  potest,  eo  magis  miraberis, 
quod  vel  in  clarissimorum  medicorum  libris  harum 
rerum  fere  nulla  mentio  facta  sit,  nisi  quis  animi 
commotionum  in  corpus  vim  in  referendis  morborum 
causis  q.  d.  praedisponentibus  verbo  tetigerit. 

Quum  igitur  a medicis  nihil  certi  his  de  rebus 
cognoscere  me  posse  senserim,  constitui  philosophos 
adire,  ut  eadem  progrederer  via  quam  Anthropologia 
sequitur.  Persuasum  enim  habui,  nullam  facultatem 
neque  vim  ullam  homini  a natura  esse  datam,  nisi  qua 
certum  finem  assequatur;  erat  igitur  progrediendum  ita, 
ut  eo  ordine , quem  natura  ipsa  constituit , observaremus 
quae  et  quando  facultates  oriantur,  quae  sit  earum  vis 
et  mutua  relatio,  ut  ex  omnium  commercio  explana- 
remus quae  sit  natura  hominis  ipsius  et  quae  humanae 
vitae  destinatio.  Quid  hac  via  progredientes  profece- 
rimus, eos  non  latebit,  qui  quae  primo  capite  signifi- 
cavimus potius  quam  demonstravimus,  noverint. 

lam  autem  ratio  reddenda,  qui  factum  sit,  ut  ex 
iis  quae  his  de  rebus  hinc  illinc  collegerimus,  has 
potissimum  particulas,  ab  aliis  iam  saepe  tractatas, 
proposuerimus.  Quum  cognoverim  equidem  , quam  vim 
exserat  in  emendandas  atque  promovendas  animi  fa- 
cultates vis  illa  quae  inepto  nomine  vocata  est  re- 
praesentandi facultas,  constitui  apud  me  in  huius  na- 
turam, quam  proxime  tam  cum  corpore,  quam  cum 
animo  quasi  cohaerere  intellexeram,  penitius  paullo  in- 
quirere, eo  maxime  consilio  perductus,  ut  inde  pervi- 
derem, quomodo  morbi  vegetationis  procreare  possint 
varias  hallucinationes  et  phantasmata,  modo  quasi  le- 
gibus certis  adstricta,  modo  nullis  regulis  moderata. 
Quo  studio  mox  eo  ductus  sum,  ut  intelligerem,  phan- 
tasiam non  solum  cum  coenaesthesi  arctissimo  vin- 
culo esse  coniunctam,  sed  eius  vim  et  excitari  omnibus 
tam  corporis  quam  animi  sensibus,  et  ipsam  eos  posse 
gignere.  Quoniam  vero  sensibus  incitentur  omnis 
nostrae  et  cogitandi  et  agendi  vires,  sensus  autem  cum 
phantasia  iuncti  sint,  facili  negotio  augurari  licuit, 
phantasiae  etiam  cum  mente  et  ratione,  ideoque  cum 
agendi  facultate  esse  quasi  connubium  quoddam.  Sed 
quum  fructus,  quos  ex  his  studiis  reportaveram  appli- 
care vellem  ad  morbos  animi  explicandos,  iam  faten- 
dum erat,  me  plura  quidem  melius  quam  antea,  intel- 
ligere  et  explicare  posse , sed  restare  tamen  haud 
pauca,  ad  quae  dilucidanda  et  enucleanda  vel  haec 
scientia  non  sufficiat. 

Cogebar  igitur  me  angustis  finibus  continere,  ita 
ut  nihil  proferrem  quam  quod  vel  ratione  vel  experien- 
tia comprobaretur.  Quam  ob  caussam,  quum  scriben- 
dae dissertationis  necessitas  urgeret,  ex  adversariis 
meis  haec  pauca  composui,  quibus  et  digito  mon- 
strarem, qua  via  in  addiscendis  litteris  medicis  pro- 
gressurus sim,  et  proferrem  quaedam,  quae  iis  qui 
his  in  rebus  nondum  versati  sint,  prodesse  possint. 


€ A P.  I. 


Ante  omnia  definiamus  necesse  est,  quanam  in  re 
animi  notio  et  ambitus  poni  absolvique  videantur,  de 
quibus  hodieque  non  minus  quam  de  animae  ingenii- 
que significationibus  est  sententiarum  varietas.  Qui 
enim  horum  verborum  aliquando  obtinuit  usus  aequalis, 
qui  etiamnunc  deprehenditur,  probandus  quidem  non 
est,  sed  vix  dubitabis,  quin  inde  originem  duxerit, 
quod  , quae  in  hominibus  sentiunt,  cupiunt,  agunt,  sin- 
gulari quadam  vi  comprehendi  et  niti  visa  sunt,  variis 
illa  quidem  motibus  se  manifestante. 

lam  vero  , si  ex  verborum  usu  triplicem  hanc  po- 
tentiam naturae  nostrae,  quae  singulae  iunctim  in  vi 
suprema  illa  atque  e corporis  regione  remotissima  po- 
nendae videntur,  adumbrare  volumus,  haec  fere  in- 
venimus. 

Duplex  omnino  humanae  vitae  natura  apparet, 
quarum  altera  corpore  comprehenditur,  quod  commu- 
nibus naturae  adspectabilis  necessitatibus  adstrictum 
per  se  caret  peculiari  separatarum  actionum  facultate 
nec  nisi  externis  vitae  conditionibus  adscribitur,  ut 
cito  periturum.  Neque  tamen  omnes  mutationes,  qui- 
bus obnoxii  cernuntor  homines,  explicari  possunt  ex  mu- 
tua quadam  virium  naturae  et  corporum  tam  mecha- 
nicorum, chemicorum , physicorum,  quam  organicorum 
attrectatione : quae  quidem  vis  in  homine  sita  est 
horum  effectuam  auctor,  ultra  corporis  adiuvantis  opem 

elevata,  appellatur  spiritus , ac,  quatenus  interiore  com- 
munione cum  corpore  nostro  coaluit  nec  nisi  per  mem- 
bra fungendo  sere  manifestase  potest,  nominatur  anima . 
Quae  spiritus  appellatio,  ex  qua  opponitur  corpori,  tam- 
quam materia  vacuum,  absolute  liberum  et  immortale 
quid  in  rerum  natura  appareat,  ut  corpora  vigore  ani- 
manti penetrans  et  consociatione  sua  materiei  orga- 
nicae notionem  corporis  humani  iniungens,  vulgaris 
sermonis  consuetudine  facile  probatur  (v.  c.  exanimis , 
animatus  caet.). 

Verum  enimvero  multo  est  difficilius  explicatu  de 
animi  notione,  qua  in  constituenda  linguae  leges  et 
indicia  sequenda  ducimus.  Manifesta  est  vocis  ipsius 
varia  sententia  et  ambigua  interpretatio,  quae  in  ger- 
manica  lingua  multo  etiam  dilucidior  cernitur,  quum 
duo  verba  „Gemuth  et  Muth”  existiterint , quae  nil 
nisi  eandem  vocabulorum  originem  resipiant,  in  latino 
autem  sermone  eadem  voce  soleant  enuntiari.  Atque 
princeps  quidem  significatio  verbi  „ Muth”  (muet, 
modh)  in  motu  dabatur,  et  in  animae  mutationes  ad- 
hibita, cupiditatibus  adnectebatur  sensuum,  interces- 
sione exoriundis,  quae  quidem  maxime  conspicuae  es- 
sent corporis  agitati  motibus.  Cuius  notionis  licet  iam 
obliteratus  usus  sit,  tamen  qui  inde  fluxit  animi  signi- 
ficatus hancee  originem  velut  e longinquo  ostendit, 
quandoquindem  hominis  conditio  illa  exprimitur,  se- 
cundum quam  et  voluntatis  et  actionis  vis  per  sensus 
promovetur.  Prior  haec  significatio  verbi  „Muth”  qui- 
busdam proverbiorum  sententiis  etiamnunc  conservata 
est,  veluti  quum  dicor  animi  erecti  vel  depressi  et 
abiecti  esse  ( guten  Muths  und  iiblen  Muths  sein.) 
quibus  designantur  tam  sensus  quam  notiones,  quae 
vel  ex  corporis  vel  ex  animae  conscientia  proficiscun- 
tur: placide  igitur  vel  male  disposita  et  aspera  no- 
stra conditio.  Quodsi  iam  accuratius  quid  his  notioni- 
bus significetur  perlustramus,  nequit  non  probari,  verbo 
„Muth”  singulos  quosdam  animi  affectus  designari, 

brevi  transituros;  neque  negandum  erit,  animum  ipsum 
non  singularem  animae  facultatem  esse  posse,  sed  com- 
plurium facultatum  et  conditionum  quandam  comple- 
xionem perhibendum  esse,  in  quibus  quod  sentiat  et 
concupiscat,  principium  videatur  praevalere. 

Cui  quidem  definitioni  adversatur,  quae  philosopho- 
rum est  enunciatio,  ubi  animo  dicuntur  contineri  omnes 
quae  naturae  humanae  insunt,  facultates,  spiritu  autem 
intellectus,  et  anima  sentiendi  cupiendique  facultates 
denotantur  (pari  itaque  significatione,  quae  ani  mi  erat)* 
Clarius  tamen  fiet  subtiliore  inquisitione,  verborum  ma- 
gis quam  rerum  discrepantiam  esse  obviam.  Etenim 
si  animum  statuerimus  esse  nihil  aLiud  quam  eam  ho- 
minis conditionem,  qua  lege  quasi  quadam  actiones  et 
voluntates  per  sensuum  vim  moveri  possint,  facillime 
intelligitur , neque  sentiendi  nec  concupiscendi  solum 
facultatem  ei  subesse,  quamobrem  maxime  ex  re  et 
esse  et  fore  arbitramur,  utriusque  facultatis  inde  ab 
origine  sua  persequi  motuum  rationem. 

Quum  hominem  organismus  aequabiliter  compositus 
appareat  ex  organis  physicis  psychicisque,  quorum  sua 
quidem  quodque  vi  agere  valeat,  virium  tamen  exter- 
narum admissionem  et  influxum  nequaquam  secludat, 
manifestum  est,  sola  hac  virium  externarum  conci- 
tantium et  organorum  concitabilium  contrectatione  nasci 
vitam.  Mutationum  vero  earum  perceptio,  quae  extrin- 
secus corpora  invadunt,  nomine  sensus  (Empfindung) 
appellatur,  in  qua  igitur  quod  intus  corripiatur  rerum 
externarum  praesentia  et  relatione  postulatum  cernitur. 
Neque  tamen  nulla  est  in  sensu  ipso  diversitas  notio- 
num saepius  a nostratibus  mixtarum  ,, Gefiihl  et  Em - 
pfindung unaquaeque  enim  extrinsecus  ad  nos  acce- 
dens affectio  tollit  virium  quasi  aequilibrium,  aut  sum- 
movendo  aut  praepediendo  singulas;  quarum  affectio- 
num cognitione , vel  iucunda  vel  iniucunda  illa,  ab  sensu 
disgregatur  sensationte  vis.  Quare  alteram  sensus 
nostri  partem  dici  oporteat  cam  animi  agentis  rationem, 

qua  concitationis  omnimodae  vim  et  naturam  persenti- 
scimus. Hac  enim  in  re  tantummodo  patitur  sensus, 
qui  agit  in  aliis  rebus. 

Ubi  enim  externis  affectionibus  quaedam  mutatio 
fit  conditionis  nostrae,  sensu  excitatur  desiderium , quod 
ut  expleatur  apportandis  rebus  in  quaestione  positis; 
sensus  exserit  potestatem  suam  in  alias  animae  facul- 
tates eamque  mutaturam  vel  concitaturam.  Desiderii 
enim  sensus  est  ipsa  illa  affectio,  cuius  vi  omnes 
animae  facultates  ad  agendum  provocantur;  licet  quae- 
vis earum  ex  sua  lege  fungatur  et  separatim  agat,  se- 
creta ab  reliquis.  Quaelibet  vero  certo  quodam  impetu 
pellitur,  quo  nescia  quasi  et  invita,  sed  tamen  legum 
potestate  haudquamquam  exsoluta,  ad  suum  finem 
feratur.  Humanae  autem  naturae  impetus  quadripar- 
titus est,  quarum  primus  in  sentiendo,  alter  in  intelli- 
gendo  ponitur , tertius  morum  disciplinam  et  novissi- 
mus aesthesin  spectat , qui  quidquid  suave,  verum,  bo- 
num pulchrumque  est  ad  homines  referre  suumque 
facere  tendunt.  In  his  quidem , quae  hominum  quat- 
tuor impetibus  obiiciuntur  remedia  insunt  desideriorum 
appetitus  explendi;  ex  his  etiam  prodit,  quatenus  pa- 
teant vel  ad  agendum  vel  ad  fruendum  constituti  fines 
hominibus.  Effluit  igitur  ex  quadruplici  fonte  quadru- 
plex voluptatis  iucunditatisque  ratio;  attamen  homines 
tantundem  iucunditatis  et  doloris  valent  percipere. 

Voluptatem  vero  eam  intelligimus  animi  conditio- 
nem, quae  quando  desiderio  cuidam  satisfiebat,  locum 
habet:  itaque  suavem  quandam , cui  addi  nihil  possit, 
sensus  satietatem,  cui  consequens  respondet  Jucundi- 
tas. Est  in  hac  sublatum  impedimentum  nec  quoquam 
interventu  prohibitae  moventur  vitae  actiones,  volupta- 
tisque virtute  praesentissima  exoritur  libera  quaedam 
hilaritas,  quam  iucunditatis  voce  insignire  solemus. 
Iucundis  et  iniucundis  affectuum  motibus  communis 
omnium  naturarum  status  communitur,  nimirum  sensus 
vitalis  ipse,  qui  nisi  in  his  duobus  modis  se  manifestare 
non  potest,  dum  aut  adiuvatur  aut  cohibetur  vitae  actio. 

Iam  vero,  quatenus  quodque  desiderium  cohibitae 
existentiae  sensum  indicat,  iniucunditatem  secum  du- 
cit, ac,  si  vehementius  urget,  dolorem  habet  comitem. 
Haec  vero  omnis  vitae  communio  est,  quum,  quiqui 
in  vivis  sunt,  simul  cum  vita  [existentiae  quasi  quodam 
appetitu  moveantur  indeque  iucunditatis  dolorisve  ca- 
pacitate teneantur.  Quum  vero  in  hominibus  appeti- 
tuum quattuor  germina  exuberent,  quattuor  desideriis 
satisfaciendum  est:  quamobrem  studiose  videndum, 

quomodo  humana  natura  pedetentim  se  explicatura 
progrediatur. 

Qua  in  re  illud  iam  apertum  est,  non  solum  in 
unoquoque  desiderio,  dum  nascitur,  per  sensum  con- 
citari explendi  eius  voluntates , sed  etiam  in  ciendis 
illis  per  sensum,  ideoque  in  agendi  fruendique  facul- 
tate quandam  admitti  ahiorum  progressuum  exagge- 
rationem. 

Si  enim  iucunda  quadam  affectione  blande  mul- 
cemur, in  qua  aut  diutius  commorandi  animus  nos  su- 
bit vel  studet  praeteritae  revocandae,  — aut  si  evi- 
tandae cuiusdam  iniucundae  affectionis  studio  sensus 
corripitur,  quaerit  appetentia  voluptatis  quae  leniter 
nos  tangant  nobis  impertiri  et  renuntiare  iniucundita- 
ium  fastidiis,  unde  appetitus , tum  accedendo  tum 
fugiendo,  exit  (quem  nos  dicimus  approbationis  vel  re- 
probationis affectum).  Cupiditas  iamiam  quasi  coeca 
operam  dat,  ut  removeat  defectuum  vitia •,  mox  autem 
nova  prodeunt. 

Neque  enim  omnia  quae  coecata  cupidine  compre- 
henduntur in  oblectationum  numero  sunt,  neque  quae 
suavia  videntur  ab  utilitate  commendantur;  ideoque 
sentitur  iudicii  necessitas,  atque  ita  sensu  confestim 
excitatio  egreditur  ad  intellectum  proficiscendi.  Sic 
intelligendi  cupiditas  primum  concipit  rerum  imagines, 
deinde  effertur  ad  earum  notiones,  quarum  quaelibet 
in  singulis  casibus  communis  regulae  instar  inservit. 
Iam  enim  quaecunque  obvia  est  concupiscentia  pen- 

dere  statuitur  ex  communi  cupiendarum  rerum  cogni- 
tione ? cui  etiam  res  subiiciendae  sint  apprehendendae 
cupidine,  quae  ipsa  igitur  intelligentiae  serviat.  Concu- 
piscentia vero  hominis,  quatenus  mente  iudiciique  vi 
regi  potest,  voluntas  nominatur,  quae  cavendum  est, 
ne  cum  concupiscentia  in  universum  commutetur,  neve 
soli  rationi  adsignetur.  Etiam  animalium  est  quaedam 
vis  concupiscentiae,  unius  hominis  autem  voluntas. 
Est  enim  concupiscere  nihil  aliud  quam  ad  res  optabi- 
les animum  applicare,  vel,  ut  a votis  concupiscentiam 
distinguamus,  attendere  ea,  quorum  usu  delectamur.  — 
Ad  haec  numquam  cessare  caussas  vidimus,  quae  vel 
in  desiderio  quodam,  vel  in  singulari  rerum  allicien- 
tium conditione  sitae  sint.  Vidimus  etiam,  non  a sen- 
sibus solis  concupisci,  eamque  concupiscentiam  homi- 
num et  aversari  posse  et  arripere  multo  insigniora 
quam  istam  animalium.  Quodcunque  tamen  compulsat, 
voluntatis  appellatione  nondum  denotandum  est,  quippe 
quae  conscientiam  sui  tamquam  praesumendo  postulet, 
sitque  ipsa  facultas  mea  me  sponte  designandi  ad 
agendum  omittendumve  pro  animi  lubitu,  ubicunque 
optionis  potestas  fit,  in  qua  cogitandi  cognoscendique 
facultates  adhibendae  sunt,  a quibus  destinationis 
caussa  et  principium  ponuntur.  Quae  ad  concupiscen- 
dum impellit  caussa  in  externis  rebus  sita  esse  potest, 
utpote  qua  in  universum  sensus  ope  ad  expetendas 
evitandasve  res  et  conditiones  commoveamur;  volun- 
tatis autem  ratio  interno  quodam  nisu  destinatur,  ubi 
cogitatione  praeponimus  quaequae  agenda  fugiendaque 
sint.  Voluntatis  omnis  commotionem , quamvis  nota- 
bilem, cognitio  praegrediatur  necesse  est,  nec  nisi  tum 
demum  reperiri  potest , quando  humanae  intelligentiae 
potestas  deprehenditur.  — Nec  nisi  ubi  voluntas  supe- 
ratj  actiones  esse  possunt.  Differt  enim  agere  a faciendo • 
Qui  enim  facit  aliquid,  vi  quadam  adhibita  operis  cu- 
iusdam auctor  fit;  cui  actio , ut  internum  quoddam, 
necessario  prior  est. 

Omnino  actionem  esse  intelligimus  cupientium  na- 
turarum earumque  operatarum  consequentiam,  exqui- 
sitam intelligentia  ad  effectus  provocandos.  Qui  sub 
sensus  cadit  effectus,  factum  nominatur,  in  quo  quasi 
finis  faciendi,  quod  insuper  per  vires  ad  haec  neces- 
sarias et  sensuum  instrumenta  debet  accedere.  (Fit 
inde  notio  germanica  Handlung , Bekandlung , Ver - 
handtung,')  Potest  quidem  etiam  animal  agere  dici; 
dicendumque  adeo  est,  quoniam  quaedam  intelligendi 
vis  ei  non  abiudicanda.  Humanae  vero  actiones  inde 
a conscientia  sui  profecturae  ad  altiora  semper  eve- 
liuntnr,  ut  magis  magisque  extollantur.  Quodsi  hae 
actiones,  ut  interni  animi  actus,  studiosius  consideran- 
tur, eas  liquet  semper  in  fine  quodam  ponendo  con- 
sistere, nimirum  in  animi  deliberatione  de  industria 
appetentis  quaedam  et  eligentis  adquirendorum  eo- 
rum adiumenta.  Finem  vero  propositnm  dicimus,  quod 
relatione  quadam  sua  bonum  sit,  utile  et  habile  et  de- 
corum et  concupiscentiae  obiectum,  quod  attendat  vis 
cogitandi  eius  assequendi  et  attrectandi  caussa;  qui 
vero  finem  voluerit  assequi,  eum  oportet  aptissima  sibi 
deligere  adminicula.  Quod  quidem  nisi  cognitione  fieri 
non  potest:  qua  de  caussa  certissimum  est,  animi,  finem 
quendam  deliberato  consilio  appetentis,  optione  data, 
se  ipsam  destinandi  facultatem  locum  habere  non  posse, 
nisi  dum  se  ipsum  certa  lege  moderando  ad  agendum 
confert,  ideoque  voluntatem  sumit  priorem.  Hanc  in- 
teriorem actionem  sequitur  effectio,  quae  ex  illa  recte 
videtur  suspensa  esse. 

Sed  brevi  iam  conprehendamus  quae  hucusque 
exposita  sunt. 

Est  in  homine  facultas  sentiendi.  Sensationibus 
moventur  sensus,  quibus  normalis  ac  iustae  hominum 
conditiones  et  declinationes  ab  illis , quaeqiiae  demum 
obveniunt,  nunciantur.  Quae  sentiuntur  desideria  per 
sensum  movent  concupiscentiam,  h.  e.  desiderii  remo- 
vendi explendive  appetitionem.  Nulla  est  sine  desi- 

derio  concupiscentia.  Solum  desiderium  procreat  ge- 
minum vitalem  appetitum,  nimirum  existendi  illum  et 
bene  se  habendi.  Inde  ad  omnia  funditur  commotio 
et  agilitas,  et  primum  quidem  sensuum  libidines  suum 
fructum  efflagitant.  Interest  autem  inter  concupiscen- 
dum fruendumque  appetitio,  quae  nititur  vi  aut  sen- 
suum aut  intelligentiae.  Ex  parte  quadam  haec  po- 
sterior etiam  in  animalibus  occurrit,  quamvis  in  homi- 
nibus praecipue  insit.  Quum  vero  intellectus  humani 
facnltates  non  omnes  simul  explicari  atque  efformari 
queant,  sed  sensim  et  per  aliam  alia  exuberet,  sunt  certi 
finium  ambitus  constituti,  qui  quasi  sepiant  humanae 
appetentiae  nisum,  sistantque  certos  quosdam  stadio- 
rum humanorum  numeros.  Quarum  classium  a natura 
positarum  quaternus  numerus  est,  quod  modo  hoc 
modo  illud  intelligentiae  principium  videtur  praevalere. 

In  prima  autem  periodo  vita  animalis  viget,  neque 
intelligentiae  ullius  principii  haberi  ratio  potest.  In 
altera,  quae  ab  conscientiae  ortu  incipit,  praecipuum 
locum  tenet  imaginandi  vis  et  concipiendarum  notio- 
num facultas,  in  qua  itaque  sensuum  speciosi  appeti- 
tus imperant  solaque  delectationum  perquirendarum 
studia.  Haec  tertia  periodo  excipitur,  in  qua  excellit 
mentis  rationisque  vel  cogitandi  facultatis  imperium, 
ubi  meditando  et  deliberando  consilia  ponuntur;  inde- 
que  facie  rationabilitatis  distinguitur.  In  hoc  igitur  non 
solum  oblectamenta  ponuntur,  sed  utilitatis  ratio  habe- 
tur. Hinc  sequitur  ut  humana  et  concupiscentia  et 
appetentia  ab  sua  intelligendi  ratione  nexa  esse  debeat, 
qua  moveantur  effecta  illa  cogitando,  quo  se  ipsum  ad 
quaequae  velit  praefinit,  neque  ullis  sensuum  tactibus 
et  incitamentis  motus  cognitiones  atque  iudicia  sua  sola 
sequitur.  In  qua  facultate  voluntatem  consistere  vidi- 
mus, atque,  quoniam  cogitandi  cognoscendique  vi  prae- 
ditus cernitur  homo,  voluntatis  particeps  dicendus  est. 
Iam  quum  sibi  conscius  sit,  in  eligendis  rebus  cupidi- 
tatum appetitionibus  obiectis , sua  unius  potestate  se 

deliberato  consilio  necesse  esse  duci , licentia  in  eum 
cadit , quae  rebus  utilibus  adhibenda  est,  i.  e.  iis  re- 
bus quae  aptissimae  videntur  bonaeque  ex  compara- 
tionis relatione.  Si  enim  secus  fecerit,  cum  taedio 
et  aegritudine  detrimenta  proficiscentur,, 

Qnae  quum  ita  sint , se  ipse  necesse  est  procuret 
homo,  sibique  quae  suaviter  beneque  afficiunt  submi- 
nistret^ Neque  tamen  huius  procurationis  studium  ex 
desideriis  cito  natis  brevique  cessaturis  oriri  fas  est, 
sed  futuris  etiam  providere  debet.*  His  etiam  promo- 
vetur internae  vitae  grata  quaedam  agilitas,  quam 
comitantur  optatorum  votorumque  deliciae  et  inclina- 
tionum, desideriorum,  omnino  animi  commotionum  co- 
piae, quorum  concursu  sentitur  desiderium  pernoscendi 
quidquid  per  se  bonum  sit,  unde  suprema 'et  primaria 
animi  potentia  concitatur.  — Ubi  enim  cognoverit  ratio- 
nis potestatem,  tamquam  conspiratione  quadam  nisus 
moralis  vim  suam  exserere  occipiet,  suam  se  constituendi 
potestatem,  vacuam  illam  ab  omni  externorum  irrita- 
mentorum compulsatione.  In  qua  quidem  facultate 
humana  libertas  manifesto  conditur,  sine  qua  non  pos- 
sit vita  ad  quendam  finem  propositum  dirigi  Verum- 
tamen  assequi  illum  non  valet,  nisi  regularum  princi- 
piis regatur,  quae  vita  ipsa  acturis  pro  legibus  fixit. 
Homo  autem,  quatenus  haec  valet,  se  agnoscit  rerum 
earumque  finitarum  carceribus  emissum , tamquam  sub- 
limioris cuiusdam  rerum  ordinis  membrum,  novitque 
spiritalem  suam  naturam  et  dignitatem. 

Itaque  tres  invenimus  appetitus  in  humana  natura 
commoveri,  qui  quidem  agendo  inter  se  pugnant , quum 
triplici  modo  dispesci  possint.  Quae  enim  iucunda 
sunt,  ab  utilitate  possunt,  et  qnae  utilia  videntur  a 
bonitate  dissidere.  Ita  non  minus,  quae  sensuum  de- 
liciae et  blandimenta  sunt,  aversatur  mentis  iudicium, 
quam  a ratione  novimus  reprobari  quae  menti  tamquam 
utilia  deligenda  visa  fuerant.  Sic  cum  appetentia  cu- 
piditas decertant  contra  licentiam  regularumque  nor- 

mas,  atque  hae  contra  voluntatem  et  legem  continuo. 
Quae  quidem  misera  discrepantia  ut  tollatur,  tres  con- 
ditiones superesse  cogitandae  sunt. 

Homo  enim  aut  sensuum  imperium  potest  prae- 
habere  monti  atque  rationi,  aut  utilitatis  cognitioni 
postponere  oblectamentorum  usum,  aut  operam  dando, 
ut  solius  spiritus  natura  in  se  tamquam  repercussa 
splendeat,  vitae  suavitatem  sibi  acerbiorem  reddere* 
aut  si  consulto  subiicerc  laborat  uni  appetitui  reliquos, 
vel  sensuum  arbitrio  apparet  servire,  vel  regulae  men- 
tis vel  rationis  legi.  In  utroque  casu  se  ipse  singula 
quidem  voluptate  potest  delectare;  quum  autem  alia- 
rum facultatum  potestas  per  vim  tantum  ad  servitutem 
adacta  sit,  ipsum  praeter  naturam  existere  manifestum 
est.  Quum  enim  lege  naturae  omnium  facultatum  et 
virium  necessaria  sit  et  concinna  actio  , dissociatio  illa 
ita  tantummodo  via  naturali  amoveri  potest,  ut  homo 
omnes,  quae  naturam  suam  conforment,  facultates  tam- 
quam concentu  quodam  conspirare  iubeat.  Quamobrem 
et  natura  ad  aesthesin  appetitu  peculiari  homines  tem- 
perantur, quae  quidem  nihil  est  aliud  quam  (quasi)  ni- 
sus ingenii  formativus,  cuius  actione  ad  procreandum 
pulchrum  intenta  animo  debeat  satisfieri,  consociandis 
in  suavem  concentum  cunctis  animi  facultatibus.  Est 
eius  quasi  instrumentum  imaginandi  vis,  quae,  utpote 
cooperatura  sive  ingenii  sive  intelligentiae  facultatibus, 
legibus  vel  adstrictior  vel  solutior,  dicitur  variis  no- 
minibus vis  imaginandi,  recordatio,  memoria,"  vis  in- 
formandi et  praeformandi. 

A re  alienissimum  foret  uberiori  expositione  tra- 
ctare, quantam  vim  exserat  imaginandi  facultas;  est 
vero  dignum  quod  notetur  illud,  associando  eam  sen- 
sationibus et  inclinationibus  influere,  has  ea  in  notio- 
num , notionesque  ipsas  in  illarum  societatem  vocari. 
Vim  igitur  suam  etiam  dum  concupiscimus,  exercet, 
neque  hoc  est  minoris  momenti,  quam  ubi  in  cogitando 
et  notando  praesenti  ope  patefit.  Qua  de  caussa  veris- 

sime  dici  possit,  cx  eius  vi  et  actione  pendere  tam 
ingenii  divitias  quam  animi  ubertatem.  Nam  in  qua- 
vis facultate  nisus  ille  animae  formativus  solet  coo- 
perari , ita  ut  iungat  omnes  animi  facultates , neque 
nisi  per  hunc  stabiliri  possit  ille  facultatum  concentus, 
quo  ad  normalem  hominum  conditionem  proxime  ac- 
cedamus, quae  humanitatis  insigni  nomine  compellatur. 
Hanc  autem  cautum  est  ne  putes  in  naturali  quadam 
beneque  conformata  dispositione  consistere,  vel  tenera 
quadam  boni  pulchrique  capacitate,  sed  perfectissimi 
animae  cultus  velut  fructus  perfectissimus  esse  debet, 
libera  ille  consociatione  primariorum  humanae  naturae 
appetituum  creandus.  Natura  factum  est,  ut  tres  phy- 
sicae organicornm  systematum  compagines  consociatae 
appareant,  psychica  autem  trinitas  naturae  et  sensualis 
et  intelligentis  et  moralis  ab  ipso  homine  formari  at- 
que componi  debet. 


Cap.  II. 

Sed  haec  perfecta,  in  omnium  a natura  homini 
insitorum  appetituum  conspiratione  posita  conditio  ma- 
gis rationi  quasi  finis  ultimus  informata  est,  quam  vita 
quotidiana  comprobanda.  Fieri  enim  non  potest,  quin 
unus  alterve  appetitus  aut  sponte  maiore  vi  et  inten- 
sione praeditus  alios  superet,  quorum  actiones,  ex  le- 
gibus supra  iam  significatis,  sibi  vindicat  atque  su- 
biicit;  aut  aptioribus  conditionibus  externis  ita  provo- 
cetur adiuveturque,  ut  perturbetur  concentus  ille  lau- 
datissimus necesse  sit.  Qui  valentior  appetitus,  qui 
ex  lege  naturali  agere  numquam  desinit,  nisi  vel  aliis 
quibus  libet  animi  commodis  acquirendis  cbercetur,  vel 
morum  disciplina  quominus  suos  fines  transgrediatur 
prohibetur,  reliquas  animi  vires  facultatesque  in  suum 
usum  non  convertere  non  poterit,  usque  dum,  horum 

commodis  et  desideriis  posthabitis , ipsis  actionibus  suis 
roboratus  in  consuetudinem  abeat,  animumque  semper 
in  eundem  finem  intentum  teneat.  — In  quibus  con- 
ditionibus facili  negotio  intelligitur  contineri  omnia 
animi  perturbationum  germina,  quae  et  a Graecis  et 
a nobis  aptiore  nomine  nuncupantur  animi  pathemata , 
quippe  quibus,  non  quidem  ut  alii  volunt  demonstrare, 
cogitandi  et  iudicandi  omnis  vis  hebetetur  tollaturque, 
(quae  aucta  etiam  appareat  necesse  est)  sed  quibus, 
quidquid  mente  agitur  ad  removenda  vel  perpetranda 
appetitus  regnantis  desideria  dirigatur. 

Harum  autem  animi  perturbationum  duo  genera  a 
philosophis  referuntur,  quorum  alterum  cernitur  in  af- 
fectibus , qui  eo  potissimum  ab  ipsis  pathematibus  dif- 
ferunt, quod  neque  tam  diu  perdurent  atque  semper  a 
iudicio  proficiscantur  necesse  sit.  In  quo  cavendum 
est,  ne  alia  iudicia  posse  affectus  ciere  arbitreris,  quam 
illa,  quae  ad  propria  commoda  nostra  et  utilitates  per- 
tinent, ideoque  cum  animo  nostro  arctissimo  vinculo 
coniunguntur.  Omnino  autem  affectuum  duae  classes 
sunt,  quae  ex  variis  nominandi  principiis  varie  distri- 
buuntur in  activas  et  passivas , fortes  et  mites , ineun- 
das et  iniucundas . • 

Uberiore  , eorum  enumeratione  supersedere  nos 
posse  arbitramur,  quum  de  rebus  in  vulgus  notis  sermo 
esset  instituendus.  Neque,  opinor,  accuratior  et  fusior 
pathematum  tractatio  a nobis  desiderabitur;  sed  sufficiet 
illud  adnotasse , eorum  numerum  respondere  appetitibus 
nostris  naturalibus:  quamvis  hac  re  tantum  abest,  ut 
rciiciamus  Kantii  divisionem,  ut  eam  quam  maxime 
e natura  esse  perhibeamus. 

Sed  iam  necesse  est  progrediamur  ad  eam  com- 
mentationis nostrae  partem,  qua,  quidquid  hucusque 
est  prolatum,  quasi  exemplo  illustremus,  et  demon- 
stremus, quantopere  necesse  ;sit,  unumquemque  qui 
velit  cum  successu  medicinam  factitare,  imbutum  esse 

animi  pathematum,  eorumque  in  corpus  efficaciae  co- 
gnitione accuratiore. 

In  qua  re  diligentius  tractanda  non  possumus  quin 
inde  exordium  petamus,  ut  verbo  quidem  tangamus 
sententias  illas,  quibus  quomodo  et  quam  vim  animus 
in  corpus  exserere  possit,  dilucidare  sustinuerunt 
physiologi. 

Si  vero  demonstrare  velis , quomodo  animus  cum  cor- 
pore ita  coniunctus  sit,  ut  mutata  alterius  conditione  alter 
immutatus  permanere  nequeat,  dubius  certe  haesitabis. 

Sunt  enim  qui  omnem  tam  rationis  mentisque  quam 
animi  vim  pendere  putent  e corpore  et  potissimum  ex 
nervorum  systemate,  quam  opinionem  his  fere  rationibus 
fulcire  conantur.  Vis  ad  materiam  ita  est  quasi  adii— 
gata,  ut  ab  ea  sejuncta  cogitari  non  possit;  quoniam 
a vi  ipsa  actio  milio  pacto  dissolvi  queat,  actio  autem 
a vi  perfici  non  possit  nisi  materia  adiuvante.  Ex  quo 
facile  intelligitur  dvvapiv  ipsam  magis  minusve  a ma- 
teria esse  deducendam.  Transferamus  igitur  hanc  ab 
ipsa  rerum  natura  comprobatam  veritatem  ad  vim  or- 
ganismi nostri  vitalem.  Quae  corporis  vis  vitalis  si 
agit  aliquid  atque  molitur  (id  quod  ipsi,  siquidem  est 
vis,  faciendum  est),  perficere  consilia  non  valet  nisi 
per  materiam,  h.  e.  per  corporis  humani  organa.  Quam 
varia  autem  haec  organa,  tam  varia  laborans  illa  vita- 
lis vis.  lam  vero  quo  melior  et  perfectior  est  substra- 
minis materia,  in  qua  et  per  quam  vis  agit,  eo  per- 
fectiorem et  maiorem  vim  agentem  apparere  necesse 
est.  Itaque,  quo  perfectius  et  absolutius  est  corporis 
organum,  in  quo  et  per  quod  vis  vitalis  agit,  eo  per- 
fectior et  absolutior  ipsa  deprehendetur.  Quum  autem 
corporis  nostri  perfectissimum  organum  sit  cerebrum, 
necesse  est,  in  eiusdem  actionibus  eluceat  vis  perfec- 
tissima, quae  est  sentiendi,  cogitandi,  volendi. 

Alii  vero,  qui  observassent  ex  diversis  animi  per- 
turbationibus suas  quamque  mutationes  in  corpore  exci- 
tare, memores  pristinae  illius  animi  facultatum  divi- 

sionis,  in  eam  inducti  sunt  opinionem,  singulas  animi 
facultates  singula  organa  ut  domicilia  sua  et  instru- 
menta occupare.  Tres  illas  principes  facultates,  in 
quibus  anima  cernitur,  tribus  corporis  cavitatibus  re- 
spondere opinabantur  et  harum  tribus  systematibus 
illarum  evolutionis  gradus  tres.  Itaque  vim  cupiendi 
in  abdomine,  sentiendi  facultatem  in  pectore  et  cogno- 
scendi vim  in  capite  insitam  esse  perhibuerunt. 

Alii  porro,  qui  huic  sententiae,  ex  qua  vis  quae- 
dam immediate  in  certam  materiam  agat,  adstipulari 
nollent,  sed  eandem  omnino  negare  non  possent,  ex 
his  dubitationis  laqueis  ita  se  expedire  conati  sunt,  ut 
tertium  quid,  intermedium  inter  materiam  et  inter  vim 
esse  fingerent.  Quod  c.  gr.  a Lenhossekio  ftuorixov 
vocatur,  i.  c.  imponderabile  quid,  quod  continuato  ce- 
rebri vegetationis  processu  continuo  procreatur  et  re- 
stauratur, per  quod  anima  aptior  fiat  quae  in  corpus 
(vel  cerebri  materiam)  agat. 

Omnes  has  sententias  nihil  esse  nisi  conatus  id 
coniectura  declarandi,  quod  penitius  intelligere  nobis 
hucusque  non  licuit,  quis  est  paullo  intelligcntior  quin 
videat Etiamsi  enim  concedam,  cerebrum  esse  orga- 
non  omnium  animi  actionum,  cogimur  tamen  confiteri, 
parca  et  exilia  esse,  quae  de  ratione  et  nexu  virium, 
quas  cerebrum  exhibet,  cum  structura  eius  et  mixtura 
novimus.  Ex  hac  vero  omnes  sentiendi,  cupiendi  et 
cogitandi  diversitates  deducendae  et  explicandae  essent. 
In  hac  autem  quaestione  absolvenda  non  feliciores  hucus- 
que fecimus  progressus,  quam  in  generandi  processu 
demonstrando. 

Utrum  igitur  anima  ab  initio  diversimode  instructa 
genus  et  temperamentum  corporis,  ejus  nisu  formativo 
procreati,  constituat,  au  contra  corpus  originem  suam 
debeat  principio  cuidam  vitali,  ab  anima  ipsa  segre- 
gando, quod  organorum  et  systematum  diversitate 
animae  varietates  provocet  — hanc  quidem  quaestionem 
missam  faciamus  ncccsse  est.  Quamquam  enim  inii» 

tiandum  non  est  ab  huius  sententiae  parte  stare  pluri- 
mas observationes  hucusque  factas,  cavendum  tamen 
hac  in  re,  ne  temere  et  cum  levitate  diiudicemus. 
Nostrum  tantum  est  mutationum  in  corpore  observa- 
tarum, quas  ab  animi  perturbationibus  profectas  ha- 
bere debemus,  exempla  proponere.  Notandum  autem 
me  eam  partem,  ubi  de  sigulorum  organorum  nexu 
cum  animo  agitur,  consulto  omissurum.  Etenim  qui 
cognoverit,  quam  sit  difficile  in  his  rebus  discernere 
quae  sit  caussa , qui  effectus,  profecto  id  mihi  vitio 
non  vertet,  quod  tam  augustis  finibus  me  continuerim. 
Qui  autem  uberius  hanc  rem  expositam  cognoscere 
studet,  is,  praeter  Lenhossikii  librum  celebratissimum 
(uber  das  menschliche  Ge-muth  etc.)  conferat  Starkii: 
fragmenta  pathologica,  ubi  de  ratione  singulorum  af- 
fectuum ad  certa  organa  disseritur,  (hepatis,  lienis  et 
ventriculi  ad  iram ; cordis  et  pulmonum  ad  fortitudinem 
— aut  timorem;  oculorum  ad  superbiam  aut  pudorem). 


C A P.  III. 

Ex  magno  animi  perturbationum  numero  cur  po- 
tissimum iram  et  fortitudinem  exponendas  mihi  sum- 
serim,  vel  me  non  monente  unusquisque  intclliget. 
Satius  igitur  duco,  omissis  praefandi  ambagibus,  ad 
rem  ipsam  me  convertere. 

Ira  est  ea  animi  commotio  celeriter  excitata,  quae 
animi  vel  corporis  nostri  integritatem  defendere  studet 
contra  cos,  qui  nobis  detrahere  aliquid  tentant,  quod 
nobis  quasi  ius  peculiare  deposcimus.  Neque  tamen 
' in  ipsam  iniuriam  saevrit  iratus,  sed  in  personam  eius, 
a quo  nobis  infertur,  aut  qui  eam  consulto  inferre  opi- 
natur. Si  iniuria  tanta  erat,  ut  ira  exacerbati  simus, 
tum  ira  effrenata  in  furorem  transire  potest,  qui  cu- 
piditatem excitat  irae  ita  satisfaciendi,  ut  offensorum 
rursus  iniuriis  affligere  studeamus. 

Considerantes  autem  irae  signa,  quae  in  ocolos 
incurrunt,  non  possumus  Senecae  verba  (de  Ira  I.  1) 
non  exscribere:  Ut  autem  scias  non  esse  sanos,  quos 
ira  possidet,  ipsum  illorum  habitum  intuere.  Nam  ut 
furentium  certa  indicia  sunt,  audax  et  minax  vultus, 
tristis  frons,  torva  facies,  citatus  gradus,  inquietae 
manus,  color  versus,  crebra  et  vehementius  acta  sus- 
piria: ita  irascentibus  eadem  signa  sunt.  Flagrant  et 
micant  oculi,  multus  ore  toto  a*ubor,  exaestuante  ab 
imis  praecordiis  sanguine;  labia  quatiuntur,  dentes 
comprimuntur,  horrent  ac  subriguntur  capilli,  spiritus 
coactus  ac  stridulus,  articulorum  se  ipsos  torquentium 
sonus,  gemitus  mugitusque,  et  parum  explanatis  vo- 
cibus sermo  praeruptus,  et  complosae  saepius  manus, 
et  pulsata  humus  pedibus,  et  totum  concitum  corpus, 
inagnasque  minas  agens,  foeda  visu  et  horrenda  facies 
depra  vantium  se  atque  intumescentium/5  — Ex  quibus, 
licet  male  ordinatis,  signis  iam  intelligitur,  excitatio- 
nem a nervis  abdominalibus,  ac  primuTu  quidem  hepa- 
ticis proficiscentem,  propagari  in  nervos  extremitatum, 
imprimis  inferiorum  (organico  nexu  cum  his  cohaeren- 
tes) et  in  nervos  thoracis  et  capitis.  Hinc  circuitum 
sanguinis  in  peripheriam  accelerat,  sanguinem  in  caput 
et  in  oculos  propellit,  et  secretiones  glandularum  ca- 
pitis, inprimis  glandularum  salivalium  et  lacrimalium 
adauget. 

Quae  mutationes  si  nimiae  fiunt,  tunc  noxiae  irae 
sequelae  existunt. 

Larga  secretio  bilis  perversae  cardialgiam,  enter- 
algiam,  vomitum  biliosum  et  Diarrhoeam  ex  eadem 
caussa  proficiscentem  efficere  potest.  Potest  etiam 
accidere,  ut  hac  nimia  hepatis  irritatione  btlis  excrc- 
tio  supprimatur,  et  ductuum  biliarium  coarctatione 
spasmatica  retentio  bilis  cum  ictero  oriatur.  Saepe 
etiam  in  foeminis  lac  adeo  perverti  videmus,  ut  in  in- 
fantibus colica,  Diarrhoeae  biliosae,  spasmi  atque  su- 
pina mors  existant. 

Vasorum  porro  actione  nimis  aucta  congestiones 
activao  ad  ventriculum  vel  ad  caput  atque  ita  haemor- 
rhagiae, [apoplexia,  hepatitis  et  febris  biliosa  pro- 
veniunt. 

, Nimis  magna  excitatio  organorum  materierum  con- 
vulsiones et  insultus  epilepticos  efficere  potest. 


Fortitudo  est  [ea  animi  conditio,  qua  aptum  sta- 
tum virium  voluntatis  nostrae  et  motionis  sentimus, 
quo  quamque  iniuriam  aut  corporis  aut  animi  nostri 
securitati  imminentem  defendere  parati  sumus. 

t Cum  sit  ex  excitantibus  effectibus,  necesse  est 
hunc  effectum  exhibeat  in  nervi  sympathici  plexus 
thoracicos,  in  nervos  respiratorios  et  in  nervi  vagi  par- 
tem thoracicam,  ita  ut  per  haec  se  expandendo  vasa 
pulmonum  capillaria  et  ganglia  etiam  peripherica  abdo- 
minis impellat. 

Animosus  fortitudine  igitur  alte  spiritum  ducit,  quae 
fortior  et  vehementior  organorum  respiratoriorum  incitatio 
organa  vocis  ita  stimulat,  ut  hunc  impulsum  vocife- 
rando, clamando  canendoque  sublevando  augeant. 

Respiratione  liberiore  sanguificatio  indeque  vege- 
tationis omnes  processus  perfectiores  redduntur,  id 
quod  in  levitate  actionum  illa  et  liberiore  roboris  con- 
scientia proditur,  quae  vel  in  motus  involuntarios  abire 
possunt. 

Noxias  autem  sequelas  fortitudo  primum  exhibet 
in  corde,  quia  hoc  organon  ad  nimias  actiones  excita- 
tur; tum  in  maioribus  vasorum  truncis,  in  organis  re- 
spirationis et  vocis,  ita  ut  febres  inflammatoriae,  in- 
flammationes ipsae  cum  vitiis  organicis  has  sequenti- 
bus existant. 


■ 


VITA. 


Adolphus  Julius  Gruber  natus  sum  die  II  m.  Sep- 
tembris  anniMDCCCXX  patre  Joanne  Godofredo  et  ma- 
tre Sophia  e gente  Richteria.  Primas  litteras  quum  a do- 
mesticis praeceptoribus  edoctus  essem,  ad  Niemeyerum, 
V.  Cl.,  deductus  sum  ut  in  Paedagogii  Regii  Halensis 
discipulos  reciperer.  Ibi  per  Septem  fero  annos  optimorum 
magistrorum  disciplina  eruditus,  anno  MDCCCXXXIX 
testimonio  maturitatis  instructus  consilium  cepi  discen- 
darum litterarum  medicarum.  Quare  nomen  apud  Fried- 
laenderum,  V.  Cl.,  ordinis  medici  Halensis,  et  apud  Ei- 
selenium,  V.  Cl.,  ordinis  philosophici  1. 1. Decanos  pro- 
fessus sum.  A quibus  quum  impetrassem  veniam, 
quam  optaveram,  viros  doctissimos  de  rebus  tam  me- 
dicis quam  philosophicis  disserentes  audivi  hos : 

Friedlaenderum  de  Encyclopaedia  a.  med.,  de  phar- 
macologia  et  historia  a.  med.  D’ Altonium  de  omnibus 
Anatomiae  partibus,  qui  etiam  artem  dissecandorum  ca- 
daverum me  docuit,  atque  physiologiam.  Blasiwn  audivi 
de  chirurgia,  arte  fascias  applicandi,  de  fracturis  et 
luxationibus,  de  akiurgia;  Kraclienbergium  de  patho- 
logia  et  therapia  tam  generali  quam  speciali;  Hohliwn 
de  arte  obstetricia. , Rosenbaumium  de  pathologia 
speciale. 

Ex  philosophis  audivi  de  Scklechtendalium  de  bo- 
tanice;  Hermarum  de  mineralogia;  Kaemtzium  de 
physice;  Burmeisterum  de  zoologia;  Schweiggerum  et 
Doebereinerium  de  chemia  bis;  Voigtelium  de  historia; 

Gerlackium  de  psychologia  ; patrem  de  Eucyclopaedia 
universali,  de  logice,  de  historia  philosophiae,  de  an- 
thropologia,  de  aesthetice. 

Seminaria  et  instituta  clinica  frequentavi  haec: 
Krucltenbergii  medicum  bis;  Blasii  chirurgicum  ter; 
Hohlii  obstetricium  semel ; Rosenbaumii  exercitationes 
de  rebus  medicis  scribendi  et  disputandi  bis;  Voigtelii 
seminarium  historicum  octies. 

Anno  MDCCCXLIII  Berolinum  me  contuli,  ubi 
clinica  instituta  frequentavi,  Schoenleinii  medicum; 
Juenglsenii  ophthalmiatricum  et  chirurgicum ; ldelerii 
psychiatricum.  Praeterea  audivi  Klugmm  de  arte 
obstetricia  disserentem.  Quibus  viris  omnibus  maxi- 
mas gratias  habere  numquam  desinam. 

lam  vero  tentamine  tam  philosophico  quam  me- 
dico et  examine  rigoroso  rite  superato,  in  eo  est  ut  ad 
summos  in  medicina  et  chirurgia  honores  assequendos 
hanc  commentationem  cum  thesibus  defensurus  sim. 


SENTENTIAE  CONTROVERSAE. 


1*  Aesthetice  plurimum  valet  ad  animi  morbos  tam 
praevertendos  quam  curandos. 

S.  Mores  hominis  partim  e ventriculo  pendent. 

3.  Probanda  est  Kantiana  animi  pathematum  divisio . 

4.  Nulli  pulmonum  morbo  ex  auscultatione  signum 
patkognomonicum  existit. 


5.  Icterus  non  est  morbus . 

